Ole Enger (1948)

Ole Enger (født 14. mars 1948) er en norsk konsernsjef. Han ble i april 2009 ansatt som administrerende direktør i Renewable Energy Corporation (REC).

Enger ble uteksaminert som cand.scient. ved Norges landbrukshøyskole i 1971. Senere har han tatt økonomistudier ved Norges Handelshøyskole, studier i «executive management» ved IMDE business school i Sveits og franskstudier i Lausanne. 

Fra 1971 til 1986 var han ansatt i Nordsilmel, fra 1983 som administrerende direktør. Han hadde deretter flere lederstillinger i Norsk Hydro fra 1986 til 1991. Han overtok som viseadministrerende direktør i Elkem i 1991, og innehadde stillingen som adm. direktør i samme selskap fra 1992 til 2006. Fra 2006 var han konserndirektør for spesialmaterialer i Orkla og adm. direktør for forretningsenheten Sapa.

Han innehar en rekke styreverv i norske bedrifter.

Recs utvikling under ledelse av Ole Enger 

I den tidsperioden der Ole Enger ledet Renewable Energy Corporation har verdien på aksjen gått fra 195 kroner til 66 øre delvis forårsaket av sterk internasjonal konkurranse, reduserte subsidier og dyr produksjon i Norge.

Referanser

Eksterne lenker 
 Intervju med Ole Enger i Teknisk Ukeblad
 Ole Enger Orkla

Norske konsernsjefer
Personer tilknyttet Renewable Energy Corporation
Personer tilknyttet Norsk Hydro
Personer tilknyttet Orkla ASA
Alumni fra NHH
Alumni fra International Institute for Management Development
Fødsler i 1948